



                             
                                                                   




Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa              § 117 v nadväznosti na § 5 ods. 4 tohto zákona 

výzvu na predloženie cenovej ponuky
1. Názov zákazky:	
 „Toaletný papier, papierové utierky do zásobníkov, obrúsky, zásobníky na papierové utierky v rolke a iné papierové výrobky pre UKF v Nitre“ 

2. Identifikácia verejného obstarávateľa:
Názov: Univerzita Konštantína Filozofa v Nitre
Sídlo: Tr. A. Hlinku 1, 949 74 Nitra
IČO: 00157716
DIČ: 2021246590
IČ DPH: SK2021246590
Banka: Štátna pokladnica
Štatutárny orgán: prof. RNDr. Libor Vozár, CSc., rektor univerzity

3. Kontaktná osoba:
Mgr. Rita Bedeová, tel. kontakt: +421 37 6408 059 , e-mail: rbedeova@ukf.sk     

4. Opis predmetu zákazky:
4.1.  Predmetom zákazky je dodávka papierových výrobkov (toaletného papiera, servítok, papierových utierok, papierových desiatových vreciek a zásobníkov na papierové utierky) vrátane balenia, dopravy, vyloženia na konkrétne pracovisko uvedené v objednávke, servisu a opráv zásobníkov počas doby trvania zmluvy.
4.2. Požaduje sa dodanie tovaru nového, nepoužívaného, v prvej akostnej triede zodpovedajúceho požiadavkám verejného obstarávateľa.
4.2. Predmet zákazky požaduje verejný obstarávateľ oceniť v súlade s tabuľkou na ocenenie predmetu obstarávania, ktorá tvorí prílohu č.1 k návratke tejto výzvy. Verejný obstarávateľ sa nezaväzuje odobrať predmet zákazky v celom rozsahu a vyhradzujeme si právo odobrať niektoré druhy tovarov vo väčšom a niektoré v menšom rozsahu, ako je uvedené v rámcovej dohode k tejto výzve. Množstvo je uvedené ako predpokladané na obdobie 12 mesiacov, pričom skutočne odobraté množstvo sa bude odvíjať od aktuálnych potrieb a finančných možností verejného obstarávateľa počas trvania rámcovej dohody, ale najviac v rozsahu celkovej zmluvnej ceny. 
4.3. Verejný obstarávateľ u tovarov identifikovaných konkrétnym výrobcom, značkou alebo typom pripúšťa dodanie ekvivalentných tovarov s plnohodnotnými vlastnosťami na identické použitie v zmysle špecifikácie a obvyklej praxe a zároveň so zabezpečením bezpodmienečnej kompatibility so systémami používanými u verejného obstarávateľa, použitie ktorých je nevyhnutné s požadovanými tovarmi, a to bez nutnosti ďalších nákladov na strane verejného obstarávateľa.
4.4. Dodávateľ je povinný verejnému obstarávateľovi riadne preukázať parametre ekvivalentného plnenia. V prípade, že cenová ponuka nebude spĺňať minimálne parametre, nebude v rámci prieskumu trhu hodnotená.   
4.5. Predmet zákazky požadujeme dodať v súlade s príslušnými legislatívnymi predpismi a platnými technickými normami.

4.5.1. V cene budú započítané všetky náklady dodávateľa spojené s dopravou, balením, vyložením na miesta plnenia, servisu a opráv zásobníkov počas doby trvania zmluvy a iných relevantných nákladov. 
4.5.2.  Plnenie sa uskutoční na základe rámcovej dohody, v ktorej bude uvedený požadovaný termín (dátum a čas) a miesto plnenia. Termín dodávky a presné miesto vyloženia tovaru dodávateľ vopred telefonicky, príp. e-mailom dohodne (spresní) s kontaktnou osobou objednávateľa, ktorá bude uvedená na čiastkovej písomnej objednávke. V prípade, ak dodávateľ dodávku nenahlási v stanovenom čase, nie je verejný obstarávateľ povinný tovar prevziať.

CPV:  33760000-5 Toaletný papier, vreckovky, uteráky na ruky a servítky, 44611600-2 Zásobníky
       
5. Termín  a miesto plnenia predmetu zákazky:
5.1.  Termín plnenia je uvedený v zmluve o dielo v čl. 3: Miesto a spôsob dodania.
5.2.  Miestom dodania sú objekty - pracoviská UKF v Nitre:
- Tr. A. Hlinku 1 (4-podlažná budova bez výťahu), 
- Drážovská 1 a 2,
- Nábrežie mládeže 1 a 91, 
- Slančíkovej 1, Štefánikova 67,
- Hodžova 1,
- Kraskova 1.
      
6. Možnosť predloženia ponuky: 
Uchádzač musí predložiť ponuku na celý predmet zákazky. 

7. Typ zmluvy a zmluvné podmienky: 
7.1.  Zákazka sa bude realizovať na základe rámcovej dohody na 12 mesiacov od nadobudnutia účinnosti, ktorej návrh tvorí prílohu č. 1  tejto výzvy. 

8. Spôsob určenia ceny:
8.1. Cena za predmet zákazky bude dohodnutá v zmysle ustanovení zákona NR SR č.18/1996 Z. z o cenách v znení neskorších predpisov  vyhlášky MF SR  č. 87/1996 Z. z. v znení neskorších predpisov.
8.2. Pri určovaní ceny v prílohe č.1 návratky k tejto výzve, je potrebné, aby uchádzač uviedol jednotkové ceny každej položky. Jednotkové ceny požadujeme zaokrúhliť na dve desatinné miesta.
8.3. Celková cena s DPH (v prípade, ak uchádzač je platcom DPH), resp. cena celkom (v prípade, že uchádzač nie je platcom DPH) predmetu zákazky musí zahŕňať všetky náklady uchádzača spojené s plnením predmetu zákazky, t.j. náklady na balenie, dopravu, vyloženie na pracovisko, servisu zásobníkov počas doby trvania rámcovej dohody a ďalšie súvisiace náklady.
8.4. Verejný obstarávateľ požaduje stanoviť ceny predmetu zákazky v EUR vrátane DPH a prípadne iných zákonom stanovených príplatkov a poplatkov.
8.5.  Pokiaľ uchádzač nie je platcom DPH, výslovne na túto skutočnosť v ponuke   upozorní.

9. Platobné podmienky a fakturácia: Predmet zákazky bude financovaný z vlastných finančných zdrojov UKF v Nitre. Verejný obstarávateľ neposkytuje preddavok. Podkladom na zaplatenie ceny  predmetu plnenia bude faktúra vystavená predávajúcim po splnení dodávky podľa objednávky (na každú objednávku zvlášť faktúra) na základe skutočne odobratého tovaru. K faktúre musí  byť  pripojený dodací  list  s dátumom dodania tovaru, menom a podpisom pracovníka kupujúceho, ktorý tovar prevzal. Splatnosť účtovného dokladu je do 30 dní odo dňa doručenia účtovného dokladu verejnému obstarávateľovi. 

10. Obsah ponuky: Uchádzač predloží vyplnenú, podpísanú a naskenovanú návratku v prílohe č. 2 tejto výzvy a prílohu č. 1 tejto návratky.

11. Uplynutie lehoty na predloženie ponúk:  07.10.2019 do 9:00 hod..

12. Elektronická adresa, na ktorú sa majú ponuky doručiť elektronicky: rbedeova@ukf.sk

13. Kritériá na hodnotenie ponúk: 
13.1.Verejný obstarávateľ bude hodnotiť cenové ponuky podľa najnižšej celkovej ceny  v EUR vrátane DPH. V prípade, že uchádzač nie je platcom DPH, bude sa hodnotiť cena celkom. Najnižšia cena predmetu zákazky v EUR (návratka v prílohe č.2 k tejto výzve).

14. Ďalšie informácie:
14.1. Verejný obstarávateľ cenovým prieskumom zisťuje predpokladanú hodnotu zákazky a zároveň si vyhradzuje právo zostaviť poradie úspešnosti ponúk a prijať najvýhodnejšiu ponuku podľa kritéria uvedeného v bode 13 tejto výzvy.
14.2. S úspešným uchádzačom bude uzavretá rámcová dohoda podľa podmienok uvedených v tejto výzve. Úspešný uchádzač predmetu zákazky pred podpisom rámcovej dohody predloží verejnému obstarávateľovi fotokópiu dokladu o oprávnení dodávať tovar (výpis z obchodného registra alebo výpis zo živnostenského registra alebo iný doklad o oprávnení podnikať, vydaný podľa osobitných predpisov). 
14.3. Verejný obstarávateľ si vyhradzuje právo neprijať žiadnu ponuku a zrušiť  vyhlásené verejné obstarávanie.  
[bookmark: _GoBack]14.4. Výzva na predloženie cenovej ponuky bude zverejnená na webovej stránke UKF v Nitre www.ukf.sk



       
  V Nitre, dňa 27.09.2019  

       


                                                                                                 Schvaľuje: 
                                                                                                 Mgr. Rita Bedeová
                                                                                                 OOB  UKF v Nitre                                                              





Príloha č. 1: Návrh rámcovej dohody
Príloha č. 2: Návratka s prílohou č.1

